19 Basupi ba ga Jehofa mo lefatsheng lotlhe ba ipaakanyetsa pokano eno e e kgethegileng. Dibeke pele ga pokano eno, re tla nna le seabe mo go laletseng batho ba bantsi ka mo go ka kgonegang ka gone gore ba nne gone. Mo godimo ga moo, malatsi pele ga Segopotso, bontsi jwa rona re tla bala dipego tsa Baebele tsa se Jesu a neng a se dira le gore ke eng se se diragetseng ka 33 C.E. Re tla bo re dirile dithulaganyo gore re nne gone. Go molemo gore re goroge pele ga pina le thapelo e e bulang gore re kgone go amogela baeng le gore re kgone go reetsa thulaganyo yotlhe. Rotlhe re le maloko a phuthego le baeng, re tla solegelwa molemo thata fa re bula ditemana tsa Baebele fa sebui se ntse se tlhalosa dintlha. Se se botlhokwa le go feta ke gore, go nna gone ga rona kwa Segopotsong go tla bontsha gore re anaanela thata setlhabelo sa ga Jesu e bile seno se tla bo se bontsha gore re ikobela taelo eno ya ga Jesu: “Nnang lo dire seno e le go nkgopola.”—1 Bakor. 11:24.